PRIME ผลิต-ส่งมอบหน้ากากอนามัย 1,235 ชิ้น ให้โรงพยาบาลทั่วประเทศ
PRIME ผลิต-ส่งมอบหน้ากากอนามัย 1,235 ชิ้น ให้โรงพยาบาลทั่วประเทศ
PRIME ผลิต-ส่งมอบหน้ากากอนามัย 1,235 ชิ้น ให้โรงพยาบาลทั่วประเทศ
30 เม.ย. 2563

นายสมประสงค์ ปัญจะลักษณ์ ประธานกรรมการ บริษัท ไพร์ม โรด เพาเวอร์ จำกัด (มหาชน) หรือ PRIME เปิดเผยถึงการจัดกิจกรรมแสดงความรับผิดชอบต่อสังคมขององค์กร (CSR) ซึ่งสะท้อนวิสัยทัศน์ของบริษัทที่มุ่งดำเนินกิจการเพื่อการพัฒนาอย่างยั่งยืนต่อสังคมในทุกๆ ด้าน ไม่เฉพาะเพียงด้านพลังงานสะอาดที่บริษัทดำเนินธุรกิจหลักอย่างเดียว
โดยสถานการณ์ตัวเลขผู้ติดเชื้อโรคระบาดโควิด-19 (COVID-19) ที่เพิ่มขึ้นอย่างต่อเนื่อง ทำให้บุคลากรทางการแพทย์ที่รับมือด่านหน้าต้องการอุปกรณ์ป้องกันจำนวนมาก บริษัทฯ จึงริเริ่มโครงการหลายอย่างที่จะช่วยสนับสนุนให้เกิดความพร้อมและความปลอดภัยในการรักษาของบุคคลากรทางการแพทย์เหล่านี้ โดยมุ่งไปที่โรงพยาบาลที่อยู่รอบชุมชนบริเวณโรงไฟฟ้าแสงอาทิตย์ของบริษัทฯ และโรงพยาบาลขนาดเล็กที่ขาดแคลนงบประมาณสนับสนุน
ล่าสุด บริษัทฯ จึงได้ผนึกกำลังพนักงานจากทุกหน่วยงานในองค์กร ร่วมแรงร่วมใจกันจัดทำหน้ากากป้องกันละอองฝอย (Face Shield)  จำนวน 1,235  ชิ้น ขึ้นมาภายในเวลาอันรวดเร็ว แล้วส่งมอบให้แก่โรงพยาบาลรวม 13 แห่ง  ประกอบด้วย 1. โรงพยาบาลลำปลายมาศ 2. โรงพยาบาลท้ายเหมืองชัยพัฒน์ 3. โรงพยาบาลนายายอาม  4. โรงพยาบาลส่งเสริมสุขภาพตำบลปากคม 5. โรงพยาบาลส่งเสริมสุขภาพตำบลลำภูรา
รวมถึง 6. โรงพยาบาลส่งเสริมสุขภาพตำบลบ้านน้ำโท้ง 7. โรงพยาบาลส่งเสริมสุขภาพ ตำบลสามตุ่ม 8. โรงพยาบาลส่งเสริมสุขภาพตำบลลาดบัวหลวง 9. โรงพยาบาลกำแพงเพชร 10. โรงพยาบาลเสนา 11. โรงพยาบาลขอนแก่น 12. โรงพยาบาลในจังหวัดสกลนคร 13. โรงพยาบาลบ้านโป่ง
นอกจากนี้ ทางบริษัทฯ ยังมีโครงการจัดทำตู้ความดันลบ (Negative Pressure Cabinet) สำหรับใช้ในการดูแลรักษาผู้ป่วยจากการติดเชื้อไวรัสโควิด-19 หรือโรคติดเชื้ออื่นๆ แก่โรงพยาบาลที่ขาดแคลน และโครงการจัดทำถุงยังชีพเพื่อแจกจ่ายไปยังชุมชนรอบไรงไฟฟ้าแสงอาทิตย์ ซึ่งบริษัทฯ จะเดินหน้าสนับสนุนและเป็นกำลังใจให้ทุกภาคส่วนสามารถฝ่าฟันวิกฤตครั้งนี้ไปด้วยกัน
